CELEX: 32022R0394
Language: fi
Date: 2022-03-09 00:00:00
Title: Neuvoston asetus (EU) 2022/394, annettu 9 päivänä maaliskuuta 2022, rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen (EU) N:o 833/2014 muuttamisesta

9.3.2022   
               
               
                  FI
               
               
                  Euroopan unionin virallinen lehti
               
               
                  L 81/1
               
            
         NEUVOSTON ASETUS (EU) 2022/394,
         annettu 9 päivänä maaliskuuta 2022,
         rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen (EU) N:o 833/2014 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta 9 päivänä maaliskuuta 2022 annetun päätöksen (YUTP) 2022/395 (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 31 päivänä heinäkuuta 2014 asetuksen (EU) N:o 833/2014 (2).
                  
               
                     (2)
                  
                  
                     Asetuksella (EU) N:o 833/2014 pannaan täytäntöön tietyt neuvoston päätöksessä 2014/512/YUTP (3) säädetyt toimenpiteet.
                  
               
                     (3)
                  
                  
                     Neuvosto hyväksyi 9 päivänä maaliskuuta 2022 päätöksen (YUTP) 2022/395, jolla muutetaan päätöstä 2014/512/YUTP ja säädetään uusista rajoittavista toimenpiteistä, jotka koskevat merenkulussa käytettävien tuotteiden ja teknologian vientiä.
                  
               
                     (4)
                  
                  
                     Päätöksellä (YUTP) 2022/395 laajennetaan luetteloa niistä oikeushenkilöistä, yhteisöistä ja elimistä, joihin sovelletaan lainojen, siirtokelpoisten arvopaperien ja rahamarkkinavälineiden muodossa annettavaa rahoitusta koskevia rajoituksia, koskemaan merenkulkualaa. Vaikka yleisesti katsotaan, että lainoja ja luottoja voidaan antaa millä tahansa tavalla, mukaan lukien kryptovarat, on niiden erityisluonteen vuoksi tarpeen täsmentää, mitä tässä yhteydessä tarkoitetaan ”siirtokelpoisilla arvopapereilla”.
                  
               
                     (5)
                  
                  
                     Päätöksellä (YUTP) 2022/395 ulotetaan talletuksia koskeva poikkeus koskemaan myös Euroopan talousalueeseen kuuluvan maan tai Sveitsin kansalaisia .
                  
               
                     (6)
                  
                  
                     Asetuksessa (EU) N:o 833/2014 säädettyjen toimenpiteiden asianmukaisen täytäntöönpanon varmistamiseksi on tarpeen selventää poikkeusta, joka koskee rahoituksen myöntämistä pienille ja keskisuurille yrityksille, sekä tiettyjä liitteissä olevia säännöksiä, jotka koskevat kiellettyjä tuotteita ja teknologiaa.
                  
               
                     (7)
                  
                  
                     Sen vuoksi tarvitaan lainsäädäntöä unionin tasolla erityisesti sen varmistamiseksi, että kyseisiä toimenpiteitä sovelletaan yhtenäisesti kaikissa jäsenvaltioissa.
                  
               
                     (8)
                  
                  
                     Asetus (EU) N:o 833/2014 olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 833/2014 seuraavasti:
            
                        1)
                     
                     
                        Korvataan 1 artiklan f alakohdan johdantokappale seuraavasti:
                        
                                    ”f)
                                 
                                 
                                    ’siirtokelpoisilla arvopapereilla’ maksuvälineitä lukuun ottamatta seuraavia pääomamarkkinoilla vaihdantakelpoisia arvopaperilajeja, mukaan lukien kryptovarat:”
                                 
                              
                  
                        2)
                     
                     
                        Lisätään 2 d artiklaan kohta seuraavasti:
                        
                           ”3 a.   Kun jäsenvaltio myöntää 2 artiklan 4 kohdan d alakohdan, 2 a artiklan 4 kohdan d alakohdan ja 3 f artiklan 4 kohdan mukaisesti luvan meriturvallisuuteen tarkoitettujen tuotteiden ja teknologian myyntiä, toimitusta, siirtoa tai vientiä varten, sen on ilmoitettava asiasta muille jäsenvaltioille ja komissiolle kahden viikon kuluessa luvan myöntämisestä.”
                        
                     
                  
                        3)
                     
                     
                        Korvataan 2 e artiklan 2 kohdan b alakohta seuraavasti:
                        
                                    ”b)
                                 
                                 
                                    sellaisen unionin alueelle sijoittautuneita pieniä ja keskisuuria yrityksiä hyödyttävän julkisen rahoituksen tai rahoitusavun antamiseen, jonka kokonaisarvo on enintään 10 000 000 euroa hanketta kohti; tai”
                                 
                              
                  
                        4)
                     
                     
                        Lisätään artikla seuraavasti:
                        
                           ”3 f artikla
                           
                              1.   Kielletään unionista tai mistä tahansa muualta peräisin olevien, liitteessä XVI lueteltujen merenkulussa käytettävien tuotteiden ja teknologian myynti, toimitus, siirto tai vienti suoraan tai välillisesti Venäjällä oleville luonnollisille henkilöille tai oikeushenkilöille, yhteisöille tai elimille tai sijoitettavaksi Venäjän lipun alla purjehtivalle alukselle.
                           
                           
                              2.   Kielletään
                              
                                          a)
                                       
                                       
                                          edellä 1 kohdassa tarkoitettuihin tuotteisiin ja teknologiaan liittyvän sekä näiden tuotteiden ja tämän teknologian toimitukseen, valmistamiseen, huoltoon ja käyttöön liittyvän teknisen avun, välityspalvelujen tai muiden palvelujen tarjoaminen suoraan tai välillisesti Venäjällä oleville luonnollisille henkilöille tai oikeushenkilöille, yhteisöille tai elimille tai käytettäväksi Venäjällä;
                                       
                                    
                                          b)
                                       
                                       
                                          edellä 1 kohdassa tarkoitettuihin tuotteisiin ja teknologiaan liittyvän rahoituksen tai rahoitusavun antaminen näiden tuotteiden ja tämän teknologian myyntiin, toimitukseen, siirtoon tai vientiin tai niihin liittyvän teknisen avun, välityspalvelujen tai muiden palvelujen antamiseen suoraan tai välillisesti Venäjällä oleville luonnollisille henkilöille tai oikeushenkilöille, yhteisöille tai elimille tai käytettäväksi Venäjällä.
                                       
                                    
                           
                              3.   Edellä 1 ja 2 kohdassa säädettyjä kieltoja ei sovelleta 1 kohdassa tarkoitettujen tuotteiden ja teknologian myyntiin, toimitukseen, siirtoon tai vientiin eikä niihin liittyvän teknisen tai rahoitusavun antamiseen muuhun kuin sotilaalliseen käyttöön tai muita kuin sotilaallisia loppukäyttäjiä varten, kun ne on tarkoitettu humanitaarisia tarkoituksia tai terveyskriisejä varten tai sellaisen tapahtuman kiireelliseen estämiseen tai lieventämiseen, jolla on todennäköisesti vakavia ja merkittäviä vaikutuksia ihmisten terveyteen ja turvallisuuteen tai ympäristöön, tai luonnonkatastrofeihin reagoimiseksi.
                           
                           
                              4.   Poiketen siitä, mitä 1 ja 2 kohdassa säädetään, toimivaltaiset viranomaiset voivat myöntää luvan 1 kohdassa tarkoitettujen tuotteiden ja teknologian myyntiin, toimitukseen, siirtoon tai vientiin tai niihin liittyvän teknisen tai rahoitusavun antamiseen muuhun kuin sotilaalliseen käyttöön tai muita kuin sotilaallisia loppukäyttäjiä varten, sen jälkeen kun se on määrittänyt, että tällaiset tuotteet tai tällainen teknologia tai niihin liittyvä tekninen tai rahoitusapu on tarkoitettu meriturvallisuuteen.”
                           
                        
                     
                  
                        5)
                     
                     
                        Korvataan 5 a artiklan 4 kohta seuraavasti:
                        
                           ”4.   Kielletään varantojen ja varojen hallinnointiin liittyvät liiketoimet Venäjän keskuspankin kanssa, mukaan lukien Venäjän keskuspankin puolesta tai sen johdolla toimivien oikeushenkilöiden, yhteisöjen tai elinten, kuten Venäjän kansallisen sijoitusrahaston, kanssa.”
                        
                     
                  
                        6)
                     
                     
                        Korvataan 5 b artiklan 2 kohta seuraavasti:
                        
                           ”2.   Edellä olevaa 1 kohtaa ei sovelleta jäsenvaltioiden, Euroopan talousalueeseen kuuluvan maan tai Sveitsin kansalaisiin eikä luonnollisiin henkilöihin, joilla on tilapäinen tai pysyvä oleskelulupa jossakin jäsenvaltiossa, Euroopan talousalueeseen kuuluvassa maassa tai Sveitsissä.”
                        
                     
                  
                        7)
                     
                     
                        Muutetaan liite VI tämän asetuksen liitteen I mukaisesti.
                     
                  
                        8)
                     
                     
                        Muutetaan liite IX tämän asetuksen liitteen II mukaisesti.
                     
                  
                        9)
                     
                     
                        Muutetaan liite XIII tämän asetuksen liitteen III mukaisesti.
                     
                  
                        10)
                     
                     
                        Lisätään asetuksessa (EU) 833/2014 olevaan liitteeseen XVI tämän asetuksen liitteessä IV oleva teksti.
                     
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä maaliskuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  Katso tämän virallisen lehden sivu 8
         
            (2)  Neuvoston asetus (EU) N:o 833/2014, annettu 31 päivänä heinäkuuta 2014, rajoittavista toimenpiteistä Ukrainan tilannetta epävakauttavien Venäjän toimien johdosta (EUVL L 229, 31.7.2014, s. 1).
         
            (3)  Neuvoston päätös 2014/512/YUTP, annettu 31 päivänä heinäkuuta 2014, rajoittavista toimenpiteistä Ukrainan tilannetta epävakauttavien Venäjän toimien johdosta ((EUVL L 229 31.7.2014, s. 13).
      
      
         
            LIITE I
            Muutetaan asetuksen (EU) N:o 833/2014 liite VII seuraavasti:
            
                        1)
                     
                     
                        Korvataan johdantokappaleen kolmas kohta seuraavasti:
                        ”Yhtä tai useampaa tässä liitteessä lueteltua komponenttia sisältäviin tavaroihin, jotka eivät ole valvonnanalaisia, ei sovelleta tämän asetuksen 2 a ja 2 b artiklan mukaista valvontaa, sanotun kuitenkaan rajoittamatta tämän asetuksen 12 artiklan soveltamista.”
                     
                  
                        2)
                     
                     
                        Korvataan elektroniikkaa koskevassa ryhmässä I olevan X.A.I.001 alaryhmän c kohdan 2 alakohta seuraavasti:
                        
                                    ”2.
                                 
                                 
                                    Resoluutio 12 bittiä, ja ulostulonopeus yli 105 miljoonaa näytettä sekunnissa (MSPS);”
                                 
                              
                  
                        3)
                     
                     
                        Korvataan elektroniikkaa koskevassa ryhmässä I olevan X.B.I.001 alaryhmän c kohdan 2 alakohta seuraavasti:
                        
                                    ”2.
                                 
                                 
                                    ”Tallennetuilla ohjelmilla ohjattavat” kiteenvetimet, joilla on jokin seuraavista ominaisuuksista:
                                    
                                                a.
                                             
                                             
                                                Ne voidaan täyttää uudelleen upokasastiaa vaihtamatta;
                                             
                                          
                                                b.
                                             
                                             
                                                Ne voivat toimia paineessa, joka on yli 2,5 x 105 Pa; tai
                                             
                                          
                                                c.
                                             
                                             
                                                Ne voivat vetää kiteitä, joiden läpimitta on yli 100 mm;”
                                             
                                          
                              
                  
                        4)
                     
                     
                        Korvataan elektroniikkaa koskevassa ryhmässä I olevan X.B.I.001 alaryhmän i kohdan 1 alakohta seuraavasti:
                        
                                    ”1.
                                 
                                 
                                    ”Kemialliseen kaasufaasipinnoitukseen tarkoitetut” laitteet, joiden toimintapaine on alle 105 Pa; tai”
                                 
                              
                  
                        5
                     
                     
                        Korvataan ilma- ja avaruusalusten työntövoimaa koskevassa ryhmässä VII olevan X.A.VII.001 alaryhmän ensimmäinen virke seuraavasti:
                        
                                    ”X.A.VII.001
                                 
                                 
                                    Dieselmoottorit ja traktorit ja niitä varten erityisesti suunnitellut komponentit, muut kuin yhteisessä puolustustarvikeluettelossa tai asetuksessa (EU) 2021/821 eritellyt:”
                                 
                              
                  
                        6)
                     
                     
                        Korvataan ilma- ja avaruusalusten työntövoimaa koskevassa ryhmässä VII olevan X.A.VII.002 alaryhmän c kohta seuraavasti:
                        
                                    ”c.
                                 
                                 
                                    Ilma-alusten kaasuturbiinimoottorit sekä niitä varten erityisesti suunnitellut komponentit.”
                                 
                              
                  
      
      
         
            LIITE II
            Muutetaan asetuksen (EU) N:o 833/2014 liite IX seuraavasti:
            
                        1)
                     
                     
                        Korvataan mallissa A kaikki viittaukset asetukseen XXX/XXX viittauksella asetukseen (EU) 833/2014.
                     
                  
                        2)
                     
                     
                        Korvataan mallissa B kaikki viittaukset asetukseen XXX/XXX viittauksella asetukseen (EU) 833/2014.
                     
                  
      
      
         
            LIITE III
            Lisätään asetuksen (EU) N:o 833/2014 liitteeseen XIII seuraava yhteisö:
            
               ”Russian Maritime Register of Shipping”
            
         
      
      
         
            LIITE IV
            
               
                  
                     ”LIITE XVI
                     LUETTELO 3 F ARTIKLASSA TARKOITETUISTA TUOTTEISTA JA TEKNOLOGIOISTA
                     Ryhmä VI – Meriteknologia
                     
                                 X.A.VI.001
                              
                              
                                 Alukset, merenkulun järjestelmät tai laitteet ja niiden erityisesti suunnitellut komponentit sekä komponentit ja tarvikkeet:
                                 
                                             a)
                                          
                                          
                                             Laivavarusteista 23 päivänä heinäkuuta 2014 annetun Euroopan parlamentin ja neuvoston direktiivin 2014/90/EU 35 artiklan 2 kohdan mukaisen laivavarusteiden suunnittelu-, valmistus- ja suorituskykyvaatimuksia ja testausnormeja koskevan komission täytäntöönpanoasetuksen 4 luvun soveltamisalaan kuuluvat varusteet (navigointilaitteet);
                                          
                                       
                                             b)
                                          
                                          
                                             Laivavarusteista 23 päivänä heinäkuuta 2014 annetun Euroopan parlamentin ja neuvoston direktiivin 2014/90/EU 35 artiklan 2 kohdan mukaisen laivavarusteiden suunnittelu-, valmistus- ja suorituskykyvaatimuksia ja testausnormeja koskevan komission täytäntöönpanoasetuksen 5 luvun soveltamisalaan kuuluvat varusteet (radiolaitteet);
                                          
                                       
                           
               ”.